  Туспуктэм: Данил Кузнецов Наталия Сильвестрова Ижкарысь тол ӵоже 500 сюрс кубометр лымы поттӥзы. Та вакыт понна со рекорд луэ, ивортӥз кар администрацилэн пресс-службаез. Карысь поттӥськись лымылэн мындалаез арлы быдэ йылэ. Кылсярысь, 2015-2016 аръёсы тол вакытэ тулыспаллэн шорозяз 180 сюрс кубометр гинэ поттӥзы вал. Нырысь ик лымыез валтӥсь но мерлыко интыосы нуись сюресъёсысь утялто. Лымыё но шуак вошъяськись куазь ӧнерчиослы нуналлы быдэ тросгес уж сётэ. Толшоре гинэ 2 но ӝыны толэзьем эсэп мында лымы усиз. Лымыез утялтон понна подрядъя ужасьёс вань машинаоссэс потто, промышленной ужбергатонниослэсь техниказэс кыско. Уж борды волонтёръёс но мыло-кыдо адямиос итӥсько. Ужан радлыкез карын улӥсьёслэсь куронъёссэс лыдэ басьтыса радъяло. Но урам бере урам, квартал бере квартал сузямын мед луоз шуыса тыршо. Кытын али ужъёс мыно, сайтысь учкыны луэ. Тегъёс: сюресъёс лымы Ижкар Удмуртия  